২০২২ নাইজেরিয়া আমন্ত্রণমূলক টি২০আই টুর্নামেন্ট
২০২২ নাইজেরিয়া আমন্ত্রণমূলক টি২০আই টুর্নামেন্ট ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের মার্চ ও এপ্রিল মাসে নাইজেরিয়ায় অনুষ্ঠিত হয়। টুর্নামেন্টের ম্যাচগুলো লেগোসের তাফাওয়া বালেওয়া চত্বর ক্রিকেট ওভালে অনুষ্ঠিত হয়। টুর্নামেন্টটিতে স্বাগতিক নাইজেরিয়ার সাথে অংশগ্রহণ করে গাম্বিয়া, ঘানা, রুয়ান্ডা ও সিয়েরা লিওন। প্রাথমিকভাবে টুর্নামেন্টটিতে ক্যামেরুনেরও অংশ নেয়ার কথা ছিল। প্রাথমিকভাবে অংশগ্রহণকারী ছয়টি দলকে দুটি গ্রুপে ভাগ করা হয়েছিল। কিন্তু ক্যামেরুন দল নিজেদের নাম প্রত্যাহার করে নিলে টুর্নামেন্টটি রাউন্ড-রবিন পদ্ধতিতে খেলা হবে বলে সিদ্ধান্ত নেয়া হয়। টুর্নামেন্টের ফাইনালে স্বাগতিক নাইজেরিয়াকে পরাজিত করে চ্যাম্পিয়ন হয় রুয়ান্ডা।